
RAPORT

asupra proiectului de Lege pentru modificarea
 Legii nr. 109/2007 privind reutilizarea informaţiilor din instituţiile publice

              În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege pentru modificarea Legii nr. 109/2007 privind reutilizarea informaţiilor din instituţiile publice , trimis cu adresa nr.PL-x 402 din 17 iunie 2008 şi  înregistrat cu nr. 31/628 din 19 iunie 2008.
Senatul, în calitate de primă Cameră sesizată,  a adoptat proiectul de lege, în şedinţa din 4 iunie 2008.

             Potrivit prevederilor art. 75 din Constituţia României, republicată, şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor  este  Cameră decizională. 

Consiliul Legislativ, prin avizul nr.368/24.03.2008, a avizat favorabil  acest proiect de lege.
             Comisia pentru administraţie publică, amenajarea teritoriului şi echilibru ecologic, prin avizul nr. 26/2860 din 10 septembrie 2008, a avizat favorabil proiectul de lege.
Comisia pentru tehnologia informaţiei şi comunicaţiilor a avizat favorabil acest proiect de lege, prin avizul nr. 36/72 din 17 septembrie 2008.
              Proiectul de lege are ca obiect de reglementare  modificarea Legii 109/2007 privind reutilizarea informaţiilor din instituţiile publice, urmare a scrisorii transmise de Comisia Europeană către Ministerul Comunicaţiilor şi Tehnologiei Informaţiei, în  data de 16 iulie 2007, în care sunt semnalate anumite neconcordanţe ivite în procesul transpunerii Directivei 2003/98/CE  prin acest act normativ.  Remedierea acestor neconcordanţe este necesară pentru a se evita declanşarea  procedurii de constatare a neîndeplinirii obligaţiilor de stat membru pentru incorecta transpunere a acquis-ului comunitar.  

              În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, expunerea de motive şi documentele care îl însoţesc, în şedinţa din 17 septembrie 2008.
              La dezbateri au fost prezenţi 16 deputaţi, din totalul de 29 membri ai Comisiei juridice, de disciplină şi imunităţi. 

              În urma dezbaterilor, membrii Comisiei au hotărât, cu unanimitate de voturi,  să  supună plenului Camerei Deputaţilor, spre dezbatere şi adoptare, proiectul de Lege pentru modificarea Legii nr. 109/2007 privind reutilizarea informaţiilor din instituţiile publice.
                 În raport cu obiectul şi conţinutul reglementării, iniţiativa legislativă face parte din categoria legilor ordinare. 
                      VICEPREŞEDINTE,                              SECRETAR,

       Florin IORDACHE                                 George BĂEŞU

Expert,

Mihaela IVAN-CUCU

